Greek: Έτσι, η Επιτροπή κρίνει αναγκαίο να αναπροσαρμοσθεί το ισχύον σύστημα επιβολής κυρώσεων για να απλουστευθεί και ταυτόχρονα να καταστεί πιο ευέλικτο και αποτελεσματικό. Αυτό συνεπάγεται ενέργειες προς δύο κατευθύνσεις: Αναδιατύπωση του ισχύοντος διπλού συστήματος σε έναν και μόνον κατάλογο παραβάσεων και ποινών, είτε πρόκειται για παραβίαση των κριτηρίων έγκρισης και άλλων υποχρεώσεων των εγκεκριμένων οργανισμών είτε για ελάττωση των επιδόσεών τους. Αντικατάσταση της αναστολής της έγκρισης από την επιβολή οικονομικών κυρώσεων : οι κυρώσεις αυτές, εκ φύσεως βαθμιαίες και άρα εφαρμόσιμες με πιο δίκαιο τρόπο από την αναστολή (η οποία μπορεί άλλωστε να αποδειχθεί τόσο μοιραία για τον ενδιαφερόμενο οργανισμό όσο και η ανάκληση της έγκρισής του, με βάση την ευρωπαϊκή συνιστώσα του στόλου του). Οι οικονομικές κυρώσεις συμβαδίζουν άλλωστε με την εντολή διορθωτικής δράσης, η οποία μπορεί να ενισχυθεί ανάλογα με την ποινή. Οι οικονομικές κυρώσεις πρέπει πρώτα απ’όλα να αναλογούν τόσο στη σοβαρότητα της παράβασης όσο και στις οικονομικές δυνατότητες του ενδιαφερόμενου οργανισμού. Υπάρχουν δύο δυνατότητες : είτε ένα ποσοστό επί του κύκλου εργασιών, είτε ένα ποσό ανά κόρο ολικής χωρητικότητας του στόλου του οργανισμού – αμφότερα βαθμιαία ανάλογα με τις περιστάσεις της περίπτωσης. Καίτοι η πρώτη μέθοδος φαίνεται να είναι άμεσης εφαρμογής, η δεύτερη συνδέεται περισσότερο με τη συνήθη διάρθρωση των εσόδων των εγκεκριμένων οργανισμών. Ωστόσο, η εφαρμογή της απαιτεί σε βάθος ανάλυση για να εξασφαλίζεται αποτρεπτικό και ταυτόχρονα δίκαιο ύψος του ποσού. Η Επιτροπή κρίνει λοιπόν ότι αρκεί να καθορίσει ο νομοθέτης τις αρχές του συστήματος και να ορίσει ένα απόλυτο όριο του συνολικού ποσού των προστίμων που θα επιτρέπεται να επιβάλλονται σε έναν εγκεκριμένο οργανισμό σε περίπτωση παράβασης. Στη συνέχεια η Επιτροπή θα είναι σε θέση να εκδώσει λεπτομερείς κανόνες εφαρμογής με τη διαδικασία επιτροπής με βάση πιο αναλυτική μελέτη σε συνεργασία με τα κράτη μέλη και σε διαβούλευση με τους εγκεκριμένους οργανισμούς. ε) Εξουσίες επιθεώρησης της Επιτροπής Είναι θεμελιώδους σημασίας να μπορέσει η Επιτροπή να εξασφαλίσει ότι οι εγκεκριμένοι οργανισμοί θα είναι τόσο αυστηροί με τα πλοία που φέρουν σημαία τρίτης χώρας όσο και με τα πλοία που φέρουν σημαία κράτους μέλους, διότι και τα μεν και τα δε πλέουν στα κοινοτικά ύδατα. Συνεπώς, τα κριτήρια χορήγησης έγκρισης δεν κάνουν διάκριση των πλοίων ανάλογα με τη σημαία τους και αποσκοπούν στην ομοιόμορφη ποιότητα των εγκεκριμένων οργανισμών. Το δικαίωμα εισόδου των κοινοτικών αξιολογητών στα πλοία και το δικαίωμα πρόσβασής τους σε πληροφορίες για την αξιολόγηση των εγκεκριμένων οργανισμών αποτελούν ήδη ρητή απαίτηση της οδηγίας. Αρμόζει επομένως να καθορισθούν οι ακριβείς τρόποι άσκησης των δικαιωμάτων αυτών, όταν ιδίως το θέμα είναι: να καταστεί ανενεργής κάθε συμβατική ρήτρα εμπιστευτικότητας στην αξιολόγηση των εγκεκριμένων οργανισμών (πρόσβαση στους φακέλους). να εξασφαλισθεί ότι θα εισαχθούν οι σχετικές διατάξεις στις συμβάσεις των εγκεκριμένων οργανισμών με τα ναυπηγεία και τους πλοιοκτήτες για την έκδοση των θεσμοθετημένων πιστοποιητικών και των πιστοποιητικών κλάσης, έτσι ώστε η έκδοση των πιστοποιητικών αυτών να εξαρτάται από την ομαλή συνεργασία των δύο πλευρών (είσοδος στο πλοίο). στ) Συνυπολογισμός της νομικής δομής των εγκεκριμένων οργανισμών Από τότε που τα κράτη μέλη χορήγησαν τις πρώτες εγκρίσεις, οι εγκεκριμένοι οργανισμοί εξελίχθηκαν και άλλαξαν, ορισμένες φορές σε αξιοσημείωτο βαθμό, τη νομική τους δομή, η οποία εν γένει είναι πιο σύνθετη. Σήμερα οι νομικές δομές είναι αρκετά ποικιλόμορφες και φθάνουν έως τη μορφή ανώνυμης εταιρείας, συμπεριλαμβανομένων των αποκλειστικών μορφών ορισμένων μη κοινοτικών νομικών συστημάτων. Η Επιτροπή, συμμεριζόμενη τις ανησυχίες που εξέφρασε το Ευρωπαϊκό Κοινοβούλιο, προτείνει να εισαχθεί μια ευρεία έννοια του οργανισμού, στην οποία θα λαμβάνεται υπόψη κάθε προβλέψιμη εξάρτηση μεταξύ νομικών οντοτήτων, οι οποίες διεξάγουν μέσα στο ίδιο πλαίσιο δραστηριότητες που εμπίπτουν στο πεδίο εφαρμογής της οδηγίας. Έτσι εξασφαλίζεται ότι η έγκριση (και συνεπώς η δυνατότητα εφαρμογής των κριτηρίων και των υποχρεώσεων που απορρέουν από την οδηγία) θα ανταποκρίνεται όσο το δυνατόν καλύτερα στην έννοια αυτή. Κατά τον τρόπο αυτόν καλύπτονται επαρκώς τόσο οι κάθετοι όσο και οι οριζόντιοι όμιλοι εταιρειών και θα είναι ενταγμένοι είτε πλήρως στο κοινοτικό σύστημα είτε θα αποκλείονται τελείως από αυτό. ζ) Εξαίρεση των πτυχών ασφαλείας Στην οδηγία με τη σημερινή της διατύπωση καθορίζεται το πεδίο εφαρμογής της με βάση τις διεθνείς συμβάσεις, μεταξύ των οποίων είναι η σύμβαση για την ασφάλεια της ζωής στη θάλασσα (SOLAS). Μετά την τροποποίησή της όμως στις 12 Δεκεμβρίου 2002, η εν λόγω σύμβαση περιέχει μια πτυχή για την ασφάλεια, η οποία έχει μεταφερθεί στο κοινοτικό δίκαιο με τον κανονισμό (EK) αριθ. 725/2004 του Ευρωπαϊκού Κοινοβουλίου και του Συμβουλίου της 31ης Μαρτίου 2004 (ΕΕ L 129 της 29.4.2004, σ. 6). Ο κανονισμός προβλέπει, σύμφωνα με τις νέες διατάξεις της σύμβασης SOLAS, την έννοια του "εγκεκριμένου οργανισμού ασφαλείας " με βάση κριτήρια και ρυθμίσεις που αποδεικνύονται ασυμβίβαστα με το πνεύμα και την οικονομία της οδηγίας 94/57/ΕΚ. Αρμόζει συνεπώς να εξαιρεθούν οι πτυχές "ασφαλείας" από το πεδίο εφαρμογής της οδηγίας 94/57/EΚ. |
French: g) Exclusion des aspects sûretéDans sa rédaction actuelle, la directive définit son champ d'application par référence aux conventions internationales, dont la Convention pour la sécurité de la vie en mer (SOLAS). Or, depuis son amendement du 12 décembre 2002, cette convention comprend un volet sûreté qui a été transposé dans l'ordre juridique communautaire par le règlement (CE) N° 725/2004 du Parlement européen et du Conseil du 31 mars 2004 (JO L 129 du 29.4.2004, p. 6). Ce règlement prévoit, conformément auxdites nouvelles dispositions de la Convention SOLAS, la notion d' "organisme agréé de sûreté " sur la base de critères et de modalités qui s'avèrent incompatibles avec l'esprit et l'économie de la directive 94/57/CE. Il convient par conséquent d'exclure les aspects "sûreté" du champ d'application de la directive 94/57/CE.